CONVOCATÒRIA DE L'ESCOLA D'ESTIU DE LA UNIVERSITAT D'ALACANT, MXC 0518 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/49933)
  + [Valencià](/va/acuerdo/49320)






Selector de idioma

Leer

* [Español](/es/acuerdo/49632)
* [Valencià](/va/acuerdo/49847)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE L'ESCOLA D'ESTIU DE LA UNIVERSITAT D'ALACANT, WAK 5995[Butlletí Oficial Universitat d'Alacant](/ca/Publicacion)
===============================================================================================================================

Secretaria General

Butlletí Oficial Universitat d'Alacant





CONVOCATÒRIA DE L'ESCOLA D'ESTIU DE LA UNIVERSITAT D'ALACANT, LGV 1936

Data d'aprovació
:   18/03/2024

Data de publicació
:   20/03/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/49162)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/49713)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/49384)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE L'ESCOLA D'ESTIU DE LA UNIVERSITAT D'ALACANT, NUF 4155&url=https://www.boua.ua.es/va/acuerdo/49129)

**Títol:** CONVOCATÒRIA DE L'ESCOLA D'ESTIU DE LA UNIVERSITAT D'ALACANT, AIV 5243

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 18 de març de 2024

CONVOCATÒRIA DE L'ESCOLA D'ESTIU DE LA UNIVERSITAT D'ALACANT, ZDZ 2284

1.    Objecte de la convocatòria

L'objecte d'aquesta convocatòria és oferir a la comunitat universitària la possibilitat que els fills i les filles, durant el període de vacances estival, facen activitats extraescolars, esportives i d'oci.

2.    Requisits de les persones sol·licitants

Els requisits següents s'han de complir en la data de presentació de la sol·licitud i mantenir-los fins al començament de l'Escola d'Estiu.

Hi poden participar els fills i filles de:

a)    El PDI i el PTGAS de la UA reconegut estatutàriament que estiga en actiu.

b)    La parella que mantinga una relació afectiva de convivència estable i permanent amb algun membre del col·lectiu de l'apartat anterior, sempre que s'acredite fefaentment aquesta relació de convivència.

c)    L'alumnat de la UA amb matrícula ordinària en el curs 2023/2024 en qualsevol dels tres cicles (grau, màster o doctorat) a què es refereix l'article 37 de la Llei orgànica 6/2001, de 21 de desembre, d'universitats, en la redacció donada per la Llei orgànica 4/2007, de 12 d'abril.

d)    El personal contractat per la Fundació General de la UA (FGUA), el Centre Superior d'Idiomes (CSI) o la Fundació Parc Científic d'Alacant (FPCA) que estiga en actiu.

La data de naixement dels xiquets i xiquetes haurà d'estar compresa entre l'01/01/2008 i el 31/12/2020.

3.    Nombre de places

Es concedirà un nombre màxim de 300 places.

4.    Dates, horaris, preus i pagament

4.1 Escola d'Estiu

Dies laborables, del 26 de juny al 31 de juliol de 2024.

De 8.30 a 14.30 h (entrades de 8.30 a 09.00 h, i eixides de 14.15 a 14.30 h).

Es pot fer la inscripció d'acord amb les opcions següents:

a)    Període complet: del 26 de juny al 31 de juliol

1.    Primer fill o filla: 205 €

2.    Segon fill o filla i successius: 175 € cadascun

b)    Període 1: del 26 de juny al 14 de juliol

1.    Primer fill o filla: 150 €

2.    Segon fill o filla i successius: 130 € cadascun

c)    Període 2: del 15 al 31 de juliol

1.    Primer fill o filla: 150 €

2.    Segon fill o filla i successius: 130 € cadascun

4.2 Menjador (inscripció opcional)

Dies laborables, del 26 de juny al 31 de juliol de 2024.

De 14.00 a 15.00 h.

Es pot fer la inscripció d'acord amb les opcions següents:

a)    Període complet: del 26 de juny al 31 de juliol. 200 € (IVA inclòs)

b)    Període 1: del 26 de juny al 14 de juliol. 110 € (IVA inclòs)

c)    Període 2: del 15 al 31 de juliol. 110 € (IVA inclòs)

4.3 Setmana d'Activitats Culturals (inscripció opcional)

Del 2 al 6 de setembre de 2024.

De 8.30 a 14.30 h (entrades de 8.30 a 09.00 h, i eixides de 14.15 a 14.30 h).

50 €.

4.4 Formes de pagament

Els pagaments de l'Escola d'Estiu i, si escau, del menjador i de la Setmana d'Activitats Culturals es faran en el terme establit en la resolució provisional de persones admeses i excloses; es faran per separat, i com es descriu en els mitjans detallats a continuació:

a)    Pagament virtual (targeta de dèbit o de crèdit):

1)    Comunitat universitària: a través d'[UACloud](https://autentica.cpd.ua.es/cas/login?service=https://cvnet.cpd.ua.es/uacloud/home/indexVerificado&locale=ca) (Esports >> Entra >> "El teu nom d'usuari/ària" >> Pagaments pendents >> Selecciona pagament/s i paga).

2)    Personal de la FGUA, del CSI i de la FPCA: en l'enllaç [https://deportesua.deporsite.net](https://deportesua.deporsite.net/) ("El teu nom d'usuari/ària >> Pagaments pendents >> Selecciona pagament/s i paga).

b)    Pagament presencial al pavelló poliesportiu (targeta de dèbit o de crèdit):

1)    TPV virtual (màquina a l'entrada). Identificació mitjançant la Targeta d'Identificació Universitària (TIU) física o virtual.

El personal de la FGUA, el CSI i la FPCA, per al pagament (tant virtual com presencial), ha d'estar donat d'alta prèviament en la base de dades del Servei d'Esports. Si no ho està, haurà de sol·licitar-ho per correu electrònic [oxeqyo.kmygj@ka.af](mailto:sllxlp.kczno@aq.ei) i adjuntar-hi còpia del DNI, passaport o NIE i l'acreditació de la pertinença a algun d'aquests col·lectius. Se li facilitarà una contrasenya d'accés.

5.    Termini i procediment de presentació de sol·licituds

5.1 Termini de presentació

El termini de presentació de sol·licituds s'iniciarà l'endemà de la publicació d'aquesta convocatòria en el BOUA i finalitzarà el 17 d'abril de 2024.

5.2 Procediment de presentació

La presentació es farà a través de la seu electrònica de la UA mitjançant el tràmit anomenat Instància genèrica (<https://cvnet.cpd.ua.es/eadmua/Tramites/IniciarTramite?pCodigoTramite=TRAM_INSTGEN2>)

S'hi adjuntarà la documentació següent:

a)    Formulari de sol·licitud que estarà disponible en <https://sd.ua.es/va/escola-estiu>.

b)    En el cas d'inscripcions per primera vegada, còpia de les pàgines del llibre de família en què aparega la mare, el pare, les filles i els fills que cal inscriure-hi.

c)    Certificat de la persona responsable de Recursos Humans del personal a qui es refereix la base 2.d d'aquesta convocatòria.

d)    Treballador/a fora de la plantilla de la UA: informe de vida laboral i justificació del tipus de contracte (temps parcial o complet) actualitzats.

e)    Estudiant universitari/ària en universitat diferent de la UA: fitxa informativa dels estudis que incloga el nombre de crèdits matriculats.

6.    Criteris d'adjudicació

Si el nombre de sol·licituds és superior al nombre de places oferides, s'hi aplicarà el barem següent:

Apartat A:

A.1. Si els dos membres de la parella treballen o estudien a la UA, la FGUA, el CSI o la FPCA, o si es tracta de famílies monoparentals (10 punts).

A.2. Si els dos membres de la parella treballen o estudien, però només un/a ho fa en la UA, la FGUA, el CSI o la FPCA (7 punts).

A.3. Si només un membre de la parella treballa o estudia i ho fa en la UA, la FGUA, el CSI o la FPCA (4 punts).

Apartat B (per la vinculació de qui signa la sol·licitud):

B.1. Personal treballador a temps complet, alumnat de grau matriculat almenys en 60 crèdits i alumnat de màster i doctorat (7 punts).

B.2. Personal treballador a temps parcial i alumnat de grau matriculat en menys de 60 crèdits (3 punts).

Si hi ha empat entre sol·licituds en la puntuació final es resoldrà mitjançant sorteig. En aquest sorteig, la unitat familiar serà considerada com una opció indivisible.

7.    Òrgan gestor i Comissió de Valoració

7.1 Òrgan gestor

El Vicerectorat de Cultura, Esport i Extensió Universitària de la UA, com a òrgan gestor de la convocatòria, s'encarregarà de l'ordenació i la instrucció del procediment i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència és el Servei d'Esports de la UA. Contacte: [jfisrm.etmiy@tb.tq](mailto:gmohut.zqoig@fi.lb).

Quan la sol·licitud no reunisca els requisits o no s'hi adjunte la documentació que siga exigible es notificarà a la persona sol·licitant la causa que impedeix la continuació del procediment, i se li requerirà perquè, d'acord amb la legislació de procediment administratiu comú, esmene la falta o hi adjunte els documents preceptius, amb indicació que si així no ho fera se li tindrà per desistida de la petició, amb la resolució prèvia que es dictarà en els termes previstos legalment.

7.2 Comissió de Valoració

La comissió encarregada de la valoració de les sol·licituds farà l'examen i l'avaluació de les sol·licituds presentades, com també la consegüent proposta de concessió i denegació de les places.

La comissió tindrà la composició següent:

Presidència:

-       Vicerectora de Cultura, Esport i Extensió Universitària

Secretaria:

-       Tècnic/a del Servei d'Esports

Vocals:

-       Director del Secretariat d'Esports

-       Director del Secretariat d'Universitat Saludable

-       Director del Servei d'Esports

-       2 representants de l'administració

-       1 representant de CCOO

-       1 representant de CSIF

-       1 representant de FETE-UGT

-       1 representant de SEP

-       1 representant de STEPV-Iv

-       1 representant del Consell d'Estudiants

-       Així mateix, hi pot assistir 1 representant de CGT, que hi tindrà veu, però no vot

8.    Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en la pàgina web següent, que substitueix la notificació a les persones interessades i té els mateixos efectes:

<https://sd.ua.es/va/escola-estiu>

A partir del 7 de maig es publicarà la llista provisional de persones admeses i excloses i s'establirà un termini de 10 dies hàbils per a fer el pagament com estableix la base 4.

A partir del 27 de maig es publicarà la llista definitiva de persones admeses i excloses, i la data de la reunió informativa amb les mares i els pares.

No s'admetrà canvis de grup.

9.    Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades personals aportades en la sol·licitud d'inscripció, com també aquelles contingudes en la documentació adjunta, amb la finalitat de fer la inscripció i la gestió posterior de les activitats de l'Escola d'Estiu de la Universitat d'Alacant.

La base de legitimació d'aquest tractament se sustenta en el consentiment de la persona interessada.

En el marc dels tractaments esmentats, les vostres dades podran ser cedides a entitats que cedeixen les instal·lacions a la Universitat d'Alacant per a la realització de les activitats previstes en el marc de l'Escola d'Estiu, com també a altres entitats públiques per al compliment de les obligacions legals de la Universitat.

El tractament d'imatges, fotos i vídeos només es podrà utilitzar per a l'ús i la difusió de l'activitat a la qual s'ha inscrit o contractat en els mitjans corporatius de la Universitat d'Alacant. El terme imatge inclou vídeo o fotografia fixa en format digital o un altre tipus i reproducció d'imatges.

Us informem que podeu exercir els vostres drets ARCO (Accés, Rectificació, Cancel·lació i Oposició) en relació amb el tractament de les dades personals mitjançant sol·licitud dirigida a la Gerència de la Universitat presentada en el Registre General de la Universitat d'Alacant, presencialment en les oficines de Registre o bé a través de la seu electrònica ([https://seuelectronica.ua.es/](https://seuelectronica.ua.es/va/)), o per qualsevol dels mitjans que estableix l'article 16.4 de la Llei 39/2015.

Podeu consultar la informació addicional i detallada sobre protecció de dades, els vostres drets i la política de privadesa de la Universitat d'Alacant en l'enllaç <https://seuelectronica.ua.es/va/privadesa.html>.

10. Recursos

Contra la convocatòria, les bases i els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat contenciós administratiu d'Alacant que siga competent en el termini de dos mesos comptador a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta convocatòri9a davant de la rectora, d'acord amb els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant de les actuacions definitives de la Comissió de Valoració es podrà interposar un recurs d'alçada previst en l'article 121 de la Llei 39/2015 en el termini d'un mes comptador des de l'endemà de les publicacions o notificacions. El recurs es podrà interposar davant de l'òrgan que va dictar l'acte que s'impugna o davant de la rectora com a òrgan competent per a resoldre'l.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

Alacant, 18 de març de 2024

La rectora

PD de signatura, la vicerectora de Cultura, Esport i Extensió Universitària

(Resolució de 22 de desembre del 2020)

Catalina Iliescu Gheorghi





[Carretera Sant Vicent del Raspeig s/n  
03982 Sant Vicent del Raspeig - Alacant  
 Tel. 09 265 1869 - Fax 20 390 3307](https://www.google.es/maps/@80.274429,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12075&trk=tyah&trkInfo=tarId%3N1086701357638%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)